Datum: 18.01.2018

**OBČINSKI SVET**

**RIBNICA**

**ZADEVA: Sklep o cenah storitev čiščenja in odvajanja komunalne odpadne vode na območju Občine Ribnica**

PRAVNA PODLAGA:

* Zakon o gospodarskih javnih službah (Ur. l. RS, št. 32/93, 30/98, 127/06, 38/10, 57/11),
* Uredba o metodologiji za oblikovanje cen storitev obveznih občinskih gospodarskih javnih služb varstva okolja (Ur. l. RS, št. 87/2012, 102/12),
* Odlok o odvajanju in čiščenju komunalne odpadne vode na območju občine Ribnica (Ur. l. RS, št. 86/12)

Občinski svet Občine Ribnica potrjuje:

1. Cene za posamezno storitev so sledeče:
* cena čiščenja komunalne odpadne vode znaša 0,6132 EUR/m3 brez DDV
* cena omrežnine čiščenja znaša 2,0413 EUR/uporabnika za DN≤20 brez DDV
* cena odvajanja komunalne odpadne vode znaša 0,1519 EUR/m3 brez DDV
* cena omrežnine odvajanja znaša 1,7935 EUR/uporabnika za DN≤20 brez DDV
* cena storitve povezane z greznicami in MKČN znaša 0,3125 EUR/m3 brez DDV
* cena praznjenja pretočne greznice ali MKČN po naročilu znaša 135,61 EUR/praznjenje brez DDV.

Sklep začne veljati naslednji dan po objavi v Uradnem listu Republike Slovenije, uporablja pa se 1. 3. 2018.

**OBRAZLOŽITEV**

Trenutno veljavne cene, ki so začele veljati v letu 2016.

1. **Cena čiščenja komunalne odpadne vode:**

Glede na predračunsko ceno za leto 2018 prihodki zaračunanih storitev čiščenja komunalne odpadne vode ne pokrivajo stroškov opravljanja storitev. Glavni vzrok za dvig cene storitve čiščenja komunalne odpadne vode je višji strošek vzdrževanja infrastrukture v delu, ki ni investicijsko vzdrževanje (tekoča popravila). Stroški so planirani na nivoju dejanskih stroškov leta 2016, ki so višji kot v letu 2015, na osnovi katerega so bile potrjene trenutno veljavne cene. Dejstvo je, da se z delovanjem čistilne naprave posamezni sklopi obrabljajo in posledično z vsakim nadaljnjim letom delovanja nastajajo višji stroški zagotavljanja obratovanja. Povišali so se stroški uprave zaradi predvidene nove zaposlitve delavca namesto delavca, ki je na dolgotrajni bolniški. Ostali stroški so planirani v približno isti višini. Cena trenutno znaša 0,5964 EUR brez DDV za m3 porabljene pitne vode, po novem pa 0,6132 EUR brez DDV za m3 porabljene pitne vode, kar je za 0,0168 EUR brez DDV za m3 porabljene pitne vode več kot do sedaj.

1. **Cena odvajanja komunalne odpadne vode:**

Cena storitve odvajanja komunalne odpadne vode ostane nespremenjena in znaša 0,1519 EUR/m3 brez DDV.

1. **Cena omrežnine čiščenja komunalne odpadne vode:**

Cena omrežnine čiščenja za premer vodomera DN≤20 ostane nespremenjena, in znaša 2,0413 EUR/uporabnika za DN≤20 brez DDV.

1. **Cena omrežnine odvajanja komunalne odpadne vode:**

Za 0,3888 EUR/mesec brez DDV se poviša cena omrežnine odvajanja za premer vodomera DN≤20, ki bo po novem 1,7935 EUR/mesec brez DDV. Dvig cene je posledica višje najemnine, ki jo mora Komunala Ribnica d.o.o. plačevati Občini Ribnica zaradi višje vrednosti infrastrukture (novi odseki kanalizacije, zamenjava obstoječe kanalizacije, ki je že bila dokončno amortizirana).

Primerjava dosedanjega in novega računa za povprečno 4-člansko gospodinjstvo:

 1. dosedanji izračun:

|  |  |  |  |  |  |  |
| --- | --- | --- | --- | --- | --- | --- |
|  | **Em** | **količina** | **cena brez DDV** | **% DDV** | **vrednost brez DDV** | **vrednost z DDV** |
| Taksa za obremenjevanje vode - gospodinjstvo | m3 | 10,83 | 0,0528 | 0 | 0,5718 | 0,5718 |
| Omrežnina čiščenje za DN20 | faktor | 1 | 2,0413 | 9,5 | 2,0413 | 2,2352 |
| Omrežnina odvajanje za DN20 | faktor | 1 | 1,4047 | 9,5 | 1,4047 | 1,5381 |
| Čiščenje odpadne vode - fizične os. | m3 | 10,83 | 0,5964 | 9,5 | 6,4590 | 7,0726 |
| Odvajanje odpadne vode - fizične os. | m3 | 10,83 | 0,1519 | 9,5 | 1,6451 | 1,8014 |
| **SKUPAJ** |  |  |  |  | **12,12** | **13,22** |

2. novi izračun:

|  |  |  |  |  |  |  |
| --- | --- | --- | --- | --- | --- | --- |
|  | **Em** | **količina** | **cena brez DDV** | **% DDV** | **vrednost brez DDV** | **vrednost z DDV** |
| Taksa za obremenjevanje vode - gospodinjstvo | m3 | 10,83 | 0,0528 | 0 | 0,5718 | 0,5718 |
| Omrežnina čiščenje za DN20 | faktor | 1 | 2,0413 | 9,5 | 2,0413 | 2,2352 |
| Omrežnina odvajanje za DN20 | faktor | 1 | 1,7935 | 9,5 | 1,7935 | 1,9639 |
| Čiščenje odpadne vode - fizične os. | m3 | 10,83 | 0,6132 | 9,5 | 6,6410 | 7,2718 |
| Odvajanje odpadne vode - fizične os. | m3 | 10,83 | 0,1519 | 9,5 | 1,6451 | 1,8014 |
| **SKUPAJ** |  |  |  |  | **12,69** | **13,84** |

Iz primerjave je razvidno, da je končni znesek, ki ga plača povprečno 4-člansko gospodinjstvo po predlaganih cenah za 0,62 EUR z DDV višji od zneska, ki ga je plačevalo do sedaj. Višji je na račun omrežnine odvajanja, ki je prihodek občine (najemnina infrastrukture), in sicer za 0,42 EUR z DDV, razlika v višini 0,20 EUR z DDV pa na račun storitve čiščenja, ki je prihodek Komunale Ribnica za izvajanje storitev, ki so obrazložene v točki 1.

Primerjava cen posameznih postavk po občinah ter prikaz zaračunanega mesečnega zneska za povprečno 4-člansko gospodinjstvo, ki je priključeno na kanalizacijski sistem:

|  |  |  |  |  |  |
| --- | --- | --- | --- | --- | --- |
| **Občina** | **Omrežnina - čiščenje za DN20 v EUR** | **Omrežnina - odvajanje za DN20 v EUR** | **Čiščenje - storitev (EUR/m3)** | **Odvajanje - storitev (EUR/m3)** | **Povprečno 4-člansko gospodinjstvo - priključeno na kanalizacijo, skupaj z okoljsko dajatvijo, brez upoštevanja subvencije s povprečno porabo vode 10,83 m3 mesečno (EUR z DDV)** |
| **Ribnica - predlog** | 2,0413 | 1,7935 | 0,6132 | 0,1519 | **13,84** |
| **Sodražica** | 2,3616 | 2,8353 | 0,6311 | 0,1408 | **15,17** |
| **Loški Potok**  | 1,1726 | 18,6119 | 1,6049 | 0,6628 | **49,13** |
| **Grosuplje** | 3,1528 | 5,5228 | 0,3968 | 0,1295 | **16,31** |
| **Dobrepolje** | 6,8140 | 22,1690 | 1,6653 | 1,3678 | **68,28** |
| **Črnomelj** | 2,5700 | 3,9440 | 0,5696 | 0,3003 | **18,02** |
| **Metlika** | 2,9876 | 7,7530 | 0,6000 | 0,1381 | **21,09** |
| **Loška Dolina** | 2,5450 | 7,7819 | 0,8037 | 0,2207 | **24,03** |
| **Cerknica** | 7,7855 | 9,2933 | 0,8043 | 0,2309 | **31,55** |
| **Logatec** | 5,0996 | 5,4556 | 0,7038 | 0,5722 | **27,26** |
| **Kočevje** | 3,3647 | 3,0813 | 0,2916 | 0,2696 | **14,29** |
| **Trebnje** | 1,6701 | 3,1894 | 0,5708 | 0,2622 | **15,77** |
| **Vrhnika** | 4,8746 | 5,5848 | 0,3423 | 0,4235 | **21,11** |

Za podrobnejšo obrazložitev je priložen elaborat.

Bojan Trdan

 Direktor